የእናቶችን ጤና የተሻለ ለማድረግ እየሰራሁ ነው- የቅዱስ ጳውሎስ ሚሊኒዬም ሜዲካል ኮሌጅ
የእናቶችን ጤና የተሻለ ለማድረግ እየሰራሁ ነው ሲል  የቅዱስ ጳውሎስ ሚሊኒዬም ሜዲካል ኮሌጅ ገልጿል፡፡በኮሌጁ የሜዲካል ሰርቪስ ምክትል ፕሮቮስት ዶክተር ብርሃኔ ረዳዔ  ከጥር 1 እስከ 30 የሚከበረውን የእናቶች ወር ምክንያት በማድረግ በሰጡት  ጋዜጣዊ መግለጫ በሆስፒታሉ በወር ለአንድ ሺህ እናቶችን የማዋለድ አገልግሎት እንደሚሰጥ  አስታወቀዋል፡፡በተጨማሪም ለወሊድ አገልግሎትና ክትትል ለሚመጡ እናቶች ተጓዳኝ ህክናዎችን በመስጠት ለእናቶች ጤና ትኩረት ሰጥቶ እየሰራ ነው ብለዋል፡፡በዚህም የእናችን ሞት መቀነስ ተችሏል ያሉት ዶክተር ብርሃኔ ወደ ሆስፒታሉ የሚመጡ እናቶች ቁጥር ከጊዜ ወደ ጊዜ እየጨመረ መጥቷል ብለዋል፡፡ ኮሌጁ  በሴቶች ላይ የሚከሰተውን የጡትና የማህጸን በር ጫፍ ካንሰርን ለመከላከል እንዲቻል ቅድመ ምርመራና ህክምና ማድረግ የሚችሉ ስፔሻሊስት ሃኪሞችን በማሰልጠን ላይ እንደሚገኝም አብራርተዋል፡፡ከዚህም ባሻገር የተለያዩ ጥናትና ምርምሮችን በማካሄድ መውለድ ለማይችሉ እናቶች ከፍተኛ ቴክኖሎጂ የሚጠይቀውን የ IBF ሴንተርን በማቋቋም የላብራቶሪ ተከላ ስራ በማከናወን ላይ መሆኑን አስረድተዋል፡፡ 